Setu ar pezh a skrive diwar-benn krouidigezh KEAV : « E 1947 e oamp en em gavet e kamp ar BAS (Bodadeg Ar Sonerien) e Sarzhav. Ar champ breizhat nemetañ e oa dar choulz-se. Eno e kelennen brezhoneg dar re a felle dezho. Hogen, ni, brezhonegerion, a gave deomp e oa re a challeg er champ ha komzet hor boa a-gevret, Langleiz, Vefa de Bellaing ha me diwar-benn se. Deut e oa neuze dhor soñj sevel ur champ all ma vije  e bal deskiñ ha komz hor yezh. Moarvat hor boa divizet meur a wech war ar gudenn. Em eñvor en em welen gant Vefa en tren o sevel raktresoù. Perak en tren ? Nouzon ket, dre ma plij din an trenioù marteze. Vefa de Bellaing a lavar din avat e oa dindan ar gwez avaloù ! » Gwir pe get, er bloaz war-lerch, e 1948, e voe dalchet kentañ Kamp Etrekeltiek Ar Vrezhonegerion e Kleder, dindan renerezh Langleiz. Petra e oa labour Ronan Huon er champ ? Al labour prientiñ en a-raok a veze graet gant Vefa de Bellaing,  ha Ronan Huon a rae war-dro ar champ e-pad an 10 pe 15 devezh ma pade. Jubennour gant ar Gembreiz a oa niverus-tre er champoù kentañ, kelenn, ober prezegennoù, aozañ an dudiamantoù, degemer ar berzhidi hag ar gouvidi, reiñ buhez dar champ, aozañ an « noson llawen » gant kanaouennoù (lod savet war ar prim) pe pezhioù choari berr - sede oa labour ar rener. Pedet e veze skrivagnerien (Yeun ar Gow, Jarl Priel, Maodez Glanndour, Loeiz Herrieu...), hag aozet e veze abadennoù gant tud ar vro. Koll a rae 5 pe  6 kilo e-pad ar champ !